Ritratt: Miguela Xuereb .td_uid_2_615ace413a2b7_rand.td-a-rec-img{text-align:left}.td_uid_2_615ace413a2b7_rand.td-a-rec-img img{margin:0 auto 0 0} Minn mindu l-Partit Laburista ħa t-tmun tal-pajjiż f'idejh, tmien snin ilu, dejjem ra kif il-baġits illi ppreżenta jixprunaw l-ekonomija ta' pajjiżna u jistimulaw lil min irid jaħdem u jikber filwaqt li jħarsu l-prinċipju tar-ruħ soċjali. Fuq kollox, il-baġits preżentati f'dawn l-aħħar tmien snin kienu ispirati mill-bżonn ta' bidla biex infasslu lil Malta ta' għada. Dan kollu kien rifless f'diversi inizjattivi u miżuri introdotti li jħarsu l-faxex kollha tas-soċjetà Maltija. Fuq kollox dan kien rifless fil-baġit ippreżentat sena ilu, baġit illi jibqa' mfakkar bħala l-aqwa wieħed fl-istorja ta' pajjiżna. Il-baġit li se jiġi ppreżentat fil-11 ta' Ottubru li ġej, ċertament li se jibqa' jibni fuq ta' qablu u jżomm lin-nies fiċ-ċentru tal-miżuri li se jitħabbru. Ċert illi l-baġit li jmiss se jirrifletti dak li qed jitressaq mill-imsieħba soċjali. Ċert illi l-baġit se jirrifletti l-pjan ekonomiku mfassal mill-Gvern Laburista għall-għaxar snin illi ġejjin. Ċert illi se jkun imfassal ukoll fuq il-linji gwida tal-mitt idea mressqa mill Partit Laburista ftit tal-ġimgħat ilu. Għal dan il-għan, nemmen illi l-miżuri li se jitħabbru jmissu fuq temi prinċipali, fosthom ġid li jasal għand kulħadd permezz ta' ekonomija li tkompli tikber u tixpruna inizjattivi li jistimulaw l-ekonomija l-ħadra, is-settur marittimu, kif ukoll jikkontribwixxu sabiex pajjiżna jsir id-destinazzjoni Ewropea ideali għal start-ups innovattivi. Nemmen illi dan se jkun baġit li jkompli jikkontribwixxi biex nibnu soċjetà fejn kulħadd jimxi 'l quddiem permezz ta' miżuri li jindirizzaw il-faqar b'mod olistiku u billi jiġi garantit livell ta' għajxien dinjituż għal kulħadd. Nemmen ukoll illi dan se jkun baġit sensittiv lejn il-ħtiġijiet ambjentali ta' pajjiżna. Dan se jsir biex l-ambjent naturali u anke dak urban joffru l-kundizzjonijiet neċessarji sabiex in-nies, il-familji u t-tfal igawdu minn ħin ta' kwalità flimkien. Dan se jsir ukoll biex l-iżvilupp ekonomiku ta' pajjiżna ma jkunx ta' detriment għall-ambjent ta' madwarna. Il-baġit għall-2022 se jkompli jinvesti fis-settur tas-saħħa biex pajjiżna jkompli jiġġieled il-pandemija Covid-19. L-investiment fis-settur tas-saħħa se jgħin ukoll biex il-Gvern jilħaq il-miri stabbiliti fl-istrateġija li ħejja fil-qasam tas-saħħa mentali għas-snin 2020 – 2030. Dan se jsir ukoll biex fost l-oħrajn jittejjeb l-aċċess għas-servizzi tas-saħħa u l-mediċini b'xejn għal kulħadd. Fuq kollox, nemmen illi dan se jkun baġit li se jkompli jsaħħaħ il-futur ta' wliedna. Dan se jsir biex kulħadd jilħaq il-milja tiegħu u nsaħħu l-inċentivi sabiex iż-żgħażagħ kollha jkunu mħeġġa jibqgħu fl-edukazzjoni. Dan se jsir biex jissaħħaħ l-irwol tal-kreattività u l-innovazzjoni fis-settur edukattiv ta' pajjiżna. Dan se jsir ukoll sabiex nibqgħu nagħtu l-aqwa esperjenza edukattiva lit-tfal. Dan huwa li qed nistenna mill-baġit li jmiss. Baġit ġust, baġit li jistimola u jinċentiva, baġit li jħares 'il quddiem. Fuq kollox, baġit li jibqa' jikkonferma li l-Partit Laburista huwa l-għażla naturali għall-Maltin u l-Għawdxin kollha fl-elezzjoni ġenerali li jmiss. .td_uid_3_615ace413aa68_rand.td-a-rec-img{text-align:left}.td_uid_3_615ace413aa68_rand.td-a-rec-img img{margin:0 auto 0 0}